વિવેક · ગઝલ , જ્યોતિ હિરાણી આભથી આ પરબારું આવ્યું દીવો કરજો લ્યો ગાઢું અંધારું આવ્યું દીવો કરજો પીડા જેવું ઝાંખુ ધુમ્મસ ફેલાયું છે આવ્યું તો અણધારું આવ્યું દીવો કરજો ભીંતોને ભેટીને ઊભા છે પડછાયાઓ કોણ અહીં નોંધારું આવ્યું દીવો કરજો આખો'દી પગ વાળી બેઠું જે આંખોમાં સૂરજ ડૂબ્યે બારું આવ્યું દીવો કરજો શબ્દો ચગળીને ઊડતું આ મૌનનું પંખી લ્યો પાછું ઘરબારું આવ્યું દીવો કરજો - જ્યોતિ હિરાણી આ પાંચમાંથી કયો શેર વધુ ગમી જાય એવો છે એ નક્કી કરવું દુષ્કર બની જાય એવી મજાની ગઝલ કવયિત્રી લઈ આવ્યા છે.
લયસ્તરો » જ્યોતિ હિરાણી